**Uzziņa par tiesību akta projektu Vadības komitejai**

21.12.2020.

|  |  |  |  |
| --- | --- | --- | --- |
| № | Sniedzamā informācija | Informācija par projektu | |
|  | **Likumprojekts “Grozījumi likumā “Par skaidras naudas deklarēšanu uz valsts robežas””** | | | |
| 1. | Projekta izstrādes nepieciešamības pamatojums | Eiropas Parlamenta un Padomes 2018.gada 23.oktobra Regula (ES) 2018/1672 par Savienības teritorijā ievestās skaidras naudas vai no tās izvestās skaidras naudas kontroli un par Regulas (EK) Nr.1889/2005 atcelšanu. Regula piemērojama Eiropas Savienības dalībvalstīs ar 2021.gada 3.jūniju. | |
| 2. | Vadības darba plāna uzdevuma numurs un tā izpildes termiņš | Nav attiecināms. | |
| 3. | Projekta īss saturs | 1. Likumprojektā tiks precizētas atsauces uz Eiropas Parlamenta un Padomes 2018.gada 23.oktobra Regula (ES) 2018/1672 par Savienības teritorijā ievestās skaidras naudas vai no tās izvestās skaidras naudas kontroli un par Regulas (EK) Nr.1889/2005 atcelšanu (turpmāk – Regula). 2. Lai nodrošinātu to, ka atbilstoši Regulai, kompetentās iestādes vienveidīgi īsteno skaidras naudas kontroli visās ES dalībvalstīs, Komisija, izmantojot īstenošanas aktus, pieņem skaidras naudas deklarācijas veidlapu un informācijas par nepavadītu skaidru naudu atklāšanas veidlapu. Ņemot vērā minēto likumprojektā tiks svītrots deleģējums Ministru kabineta 2019.gada 2.jūlija noteikumiem Nr.303 “[Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību](https://likumi.lv/ta/id/308019-noteikumi-par-skaidras-naudas-deklaracijas-veidlapu-tas-aizpildisanas-iesniegsanas-un-sniegto-zinu-parbaudes-kartibu)”.   *Papildus informācija. Komisijas īstenošanas akts ir izstrādes stadijā un balsošana par to plānota 2021.gada marta sākumā.*   1. Lai nodrošinātu skaidras naudas kontroli uz valsts iekšējās robežas likumprojektā tiks saglabāta norma, ka persona, šķērsojot valsts iekšējo robežu, pēc kompetentā iestādes amatpersonas pieprasījuma rakstveidā aizpildīs skaidras naudas deklarācijas veidlapu, tomēr ievērojot konsekvenci un, lai nodrošinātu VID IT sistēmu savietojamību, attiecīgās prasības izpildei tiks izmantota EK īstenošanas aktā izdotā skaidras naudas deklarācijas veidlapa. Minētā veidlapa netiks izdota saskaņā normatīvo aktu, bet gan publicēta kompetentās iestādes tīmekļa vietnē, kas tiks atrunāts arī likumprojektā. 2. Saskaņā ar Regulas 4.pantu tiek noteikts pienākums personai atklāt informāciju par nepavadītu skaidru naudu. Ņemot vērā minēto likumprojektā tiks paredzēti gadījumi, kuros nepavadīta skaidras naudas veidlapa būs aizpildāma, šķērsojot valsts ārējo robežu. 3. Saskaņā ar Regulas 3.panta 3.puinktu un 4.panta 3.punktu tiek noteikts, ka skaidras naudas deklarācijas veidlapā un informācijas par nepavadītu skaidru naudu atklāšanas veidlapā norādāmos datus kompetentajām iestādēm perona sniedz rakstveidā vai elektroniski. Ņemot vērā minēto, likumprojektā tiks noteiktas attiecīgo datu iesniegšanas iespējas. | |
| 4. | Iespējamie risinājuma varianti (ja nepieciešams) | Nav citu risinājumu. | |
| 5. | Par projektu nosakāmā atbildīgā amatpersona | S.Āmare – Pilka, Netiešo nodokļu departamenta direktore. | |
| 6. | Nosakāmais projekta sagatavotājs (ja nepieciešams) | I.Tomiņa, Netiešo nodokļu departamenta Muitas un akcīzes nodokļa nodaļas vecākā eksperte. | |
| 7. | Darba grupas vadītājs un iespējamais sastāvs (ja nepieciešams) | Darba grupu veidot nav nepieciešams. | |
| 8. | Sabiedrības līdzdalība | Uzziņa par tiesību akta likumprojekta izstrādi tiks publicēta Finanšu ministrijas un Ministru kabineta mājas lapā.  Likumprojekts tiks izskatīts Konsultatīvās padomes muitas politikas jomā ietvaros.  Sabiedrība viedokli par projektu var sniegt līdz 20.janvārim. | |
| 9. | Ministrijas struktūrvienības un padotības iestādēm, ar kurām projekts jāsaskaņo | 1. Juridiskais departaments; 2. Finanšu tirgus politikas departaments; 3. Valsts ieņēmumu dienests. | |
| 10. | Nosūtīšanas saskaņošanai termiņš, saskaņošanas termiņš | 29.01.2021. (saskaņošanai paredzēts nosūtīt 15.01.2021.) | |
| 11. | Prognozējamā projekta finansiālā ietekme uz valsts budžetu | Likumprojekts papildus ietekmi uz valsts budžtu neradīs. Regulas un likumprojektā peredzēto IT sistēmu izveidošana un pielāgošana tiks realizēta no VID piešķirtajiem līdzekļiem. | |
| 12. | Tiesību akta ieviešanas kalendārais plāns | Paredzēts izsludināt VSS - 04.02.2021.  Paredzēts iesniegt MK līdz 31.03.2021. | |
| 13. | Uzziņas sagatavotājs | I.Tomiņa, Netiešo nodokļu departamenta Muitas un akcīzes nodokļa nodaļas vecākā eksperte. | |
| |  | | --- | | Uzziņu iesniedza Netiešo nodokļu departamenta direktore S.Āmare-Pilka | | Tālrunis, e-pasts: 67095510, [Solvita.Āmare-Pilka@fm.gov.lv](mailto:Solvita.Āmare-Pilka@fm.gov.lv)  Uzziņa iesniegta | | | |